stanford-oval/wikipedia huggingface dataset:
Tine De Caigny

Tine De Caigny maaottelussa Italiaa vastaan huhtikuussa 2018.
Tine De Caigny (s. 9. kesäkuuta 1997) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa 13. heinäkuuta 2022 mennessä 76 maaottelua ja tehnyt niissä 37 maalia.
De Caigny edustaa saksalaista Hoffenheimia, jonne hän siirtyi kesällä 2021. Hän pelasi ensimmäisellä kaudellaan Saksan Bundesliigassa 21 ottelua ja teki niissä viisi maalia. Aiemmin hän on edustanut kotimaassaan Club Bruggea, Lierseä ja Anderlechtia sekä Norjassa Vålerengaa.
Aiheesta muualla

Kuvia tai muita tiedostoja aiheesta Tine De Caigny Wikimedia Commonsissa
Belgian joukkue – Jalkapallon naisten EM-kilpailut 2017
1 Odeurs |
2 Philtjens |
3 Jaques |
4 Coutereels |
5 Van De Putte |
6 De Caigny |
7 Van Gorp |
8 Onzia |
9 Wullaert |
10 Zeler |
11 Cayman |
12 Lemey |
13 Yuceil |
14 Vanmechelen |
15 Daniëls |
16 Van Den Abbeele |
17 Coryn |
18 De Neve |
19 Courtois |
20 Biesmans |
21 Evrard |
22 Deloose |
23 Van Wynendaele |
Valmentaja Serneels
Belgian joukkue – Jalkapallon naisten EM-kilpailut 2022
1 Evrard |
2 Philtjens |
3 Van Kerkhoven |
4 Tysiak |
5 Wijnants |
6 De Caigny |
7 Eurlings |
8 Delacauw |
9 Wullaert |
10 Vanhaevermaet |
11 Cayman |
12 Lemey |
13 Dhont |
14 Vanmechelen |
15 Vangheluwe |
16 Minnaert |
17 Tison |
18 De Neve |
19 Kees |
20 Biesmans |
21 Lichtfus |
22 Deloose |
23 Missipo |
Valmentaja Serneels
Kiki Strike ja tehtävä Varjokaupungissa

| Kiki Strike ja tehtävä Varjokaupungissa> Kiki Strike: Inside the Shadow City |
| --- | --- |

Alkuperäisteos
Kirjailija:  Kirsten Miller
Genre:  nuorten fantasiakirjallisuus
Julkaistu:  2006
Suomennos
Suomentaja:  Terhi Leskinen
Kustantaja:  Otava
Julkaistu:  2007
Sivumäärä:  379
ISBN:  978-951-1-21368-0
Sarja: Kiki Strike
Seuraava:  Kiki Strike: The Empress's Tomb
Löydä lisää kirjojaKirjallisuuden teemasivulta
Kiki Strike ja tehtävä Varjokaupungissa (Kiki Strike: Inside the Shadow City, 2006) on yhdysvaltalaisen Kirsten Millerin kirjoittama nuorten fantasiaromaani, joka aloittaa New Yorkiin sijoittuvan Kiki Strike -sarjan.
Kirjoja rakastava Ananka Fishbein on romaanin minä-kertoja. Kirjan alussa Anankan lähipuistoon räsähtää meteoriitin tapainen. Tapausta tutkiessaan hän päätyy maanalaiseen varjokaupunkiin. Hän tutustuu salaperäiseen tyttöön, joka myöhemmin aloittaa opiskelun samassa koulussa. Tytön nimi on Kiki Strike, ja lopulta he ystävystyvät. Kiki kutsuu Anankan salaiseen tyttöryhmäänsä Iskuryhmään, jonka päämääränä on pelastaa maanalainen Varjokaupunki.
Romaani rikkoo perinteisiä sukupuolirooleja muun muassa antamalla tytöille totuttua laajempia kykyjä esimerkiksi tietotekniikassa.
Sarjan toinen osa Kiki Strike: The Empress's Tomb on ilmestynyt englanniksi vuonna 2007.
Aiheesta muualla

Kiki Strike -sarjan virallinen sivusto
Romaanin esittely Risingshadow.fi:ssa
Koillismaa (täsmennyssivu)

Koillismaa voi tarkoittaa seuraavia asioita:
Koillismaa, maantieteellinen alue Suomessa
Koillismaan seutukunta, seutukunta Suomessa
Koillismaa, saari Norjan Huippuvuorilla
Koillismaa, Kalle Päätalon viisiosainen kirjasarja
Koillismaa, Kalle Päätalon Koillismaa-kirjasarjan aloitusosa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koillismaa”, voi hakea sivunnimihaulla, laajalla sivunnimihaulla tai tekstihaulla.
Tiskiallas

Tiskiallas
Tiskiallas on yleensä keittiössä tai kodinhoitohuoneessa sijaitseva allas kiinnitettynä tiskipöytään, jossa voi esihuuhdella astioita ja tarvittaessa pestä astioita käsin. Altaat jaetaan huuhtelu- ja tiskialtaisiin. Huuhtelualtaassa voi huuhdella myös vihanneksia.
Aiemmin tiskialtaat valmistettiin lähes poikkeuksetta ruostumattomasta teräksestä ja ne oli integroitu yhteen keittiön työpöydän, ns. tiskipöydän kanssa. Nykyään on saatavana myös erillisiä muovista valmistettuja tiskialtaita.
Kid Rock

| Robert James Ritchie |
| --- | --- |
 Kid Rock esiintymässä Phoenixissä joulukuussa 2007.
Henkilötiedot
Syntynyt: 17. tammikuuta 1971 (ikä 53) Romeo, Michigan, Yhdysvallat
Ammatti:  laulaja-lauluntekijä, rap-artisti, näyttelijä
Muusikko
Taiteilijanimi:  Kid Rock
Laulukielet:  englanti
Aktiivisena:  1988–
Tyylilajit:  rap, country, rock, heavy metal
Soittimet:  kitara 
Levy-yhtiöt:  Atlantic Records Jive Records Top Dog
Aiheesta muualla
kidrock.com
  [ Muokkaa Wikidatassa ] [ ohje ]  
Kid Rock (s. 17. tammikuuta 1971 Romeo, Michigan), oikealta nimeltään Robert James Ritchie, on yhdysvaltalainen rap-artisti, laulaja ja rock-muusikko. Hän aloitti uransa 1980-luvulla DJ:nä ja myöhemmin rap-artistina, mutta tuli tunnetuksi vasta imagonsa ja musiikkityylinsä vaihdoksen myötä julkaistuaan rock- ja metal-painotteisemman albuminsa Devil Without a Cause vuonna 1998.
Kid Rockin nostivat suureen suosioon rock-hitit "Bawitdaba", "I Am the Bullgod" ja "Cowboy" sekä niitä seuraanneet uudet hitit "American Badass" ja "Picture" (Sheryl Crow'n kanssa). Tämän jälkeen hän julkaisi albumit Kid Rock ja Live Trucker, jotka jäivät vähälle huomiolle. Kid Rock nousi takaisin suosioon vuoden 2007 Rock N Roll Jesus -albumin myötä. Albumin singlet "So Hott", "Aamen" ja "All Summer Long" nousivat kaikki hiteiksi.
Kid Rock on kertonut vaikuttajikseen mm. AC/DC:n, ZZ Topin, Run DMC:n, Beastie Boysin, Lynyrd Skynyrdin ja Bob Segerin.
Poliittiselta kannaltaan Kid Rock on republikaani ja Donald Trumpin kannattaja.
Varhaiset vuodet

Kid Rock aloitti uransa 11-vuotiaana tanssijana breakdance-ryhmässä. Hieman myöhemmin hän hankki itselleen levysoittimet Run DMC:n ja Beastie Boysin innoittamana. High School -vuosina hän toimi usein juhlissa DJ:nä olutpalkalla. Samoihin aikoihin hän aloitti myös rap-uransa ja tulikin hyvin tunnettuksi Mt. Clemensissä uniikin tyylinsä ansiosta.
Vaikuttaessaan räppärina detroitilaisessa hiphop-ryhmässä hän ystävystyi myös legendaarisen Boogie Down Productions -jäsenen, D-Nicen kanssa. Eräänä iltana kun Kid Rock oli lämmittelemässä Boogie Downia, D-Nice oli kutsunut Jive Records -levy-yhtiön edustajan kuulemaan hänen esitystään. Tämä johti levysopimukseen Kid Rockin ollessa vasta 17-vuotias. Sopimuksen avulla hän pääsi "Straight From The Underground" -kiertueelle tunnettujen artistien, kuten Ice Cuben ja Too Shortin kanssa.
Kid Rockin ensimmäinen albumi Grits Sandwiches for Breakfast oli Too Shortin, D-Nicen ja muiden tuottama, ja se julkaistiin vuonna 1990. FCC (Federal Communications Commission, Yhdysvaltojen telehallintoviranomaiset) kielsi albumin ensimmäisen singlen "Yo Da Lin In The Valley" siivottoman aiheen ja kielenkäytön vuoksi. Kun college-dj soitti singlen radiossa, joutui koulu maksamaan 23 700 dollarin korvaukset.
Myöhempi ura

Julkaistuaan ensimmäisen albuminsa Kid Rock oli kirjoittamassa nimikirjoituksia levyliikkessä Rosevillessä, Michiganissa, kun nuori muusikko joutui kiistaan hänen kanssaan. Tämä oli 17-vuotias Marshall Mathers III, joka myöhemmin tuli tunnetuksi Emineminä. Kaksikosta tuli ystävyksiä, ja Eminen räppäsi myöhemmin "Fuck Off" kappaleessa Kid Rockin "Devil Without a Cause" albumilla.
Vuonna 1993 Kid Rock julkaisi toisen albuminsa, The Polyfuze Methodin, ja vuonna 1996 hän julkaisi seuraavan albuminsa, Early Morning Stoned Pimp.
Vuonna 1998, vuosikymmen ensimmäisen levynsä jälkeen, Kid Rock liittyi Atlantic Recordsiin ja julkaisi ensimmäisen taloudellisesti menestyksekkään levynsä nimeltään Devil Without a Cause. Albumi on myynyt yksitoistakertaisesti platinaa Yhdysvalloissa ja melkein yltänyt kaikkien aikojen 50 myydyimmän albumin joukkoon.
Kid Rock esiintyy Lynyrd Skynyrdin Vicious Cycle -levyllä kappaleessa Gimme Back My Bullets.
Diskografia > Albumit

Grits Sandwiches for Breakfast (1990)
The Polyfuze Method (1993)
Early Mornin' Stoned Pimp (1996)
Devil Without a Cause (1998)
The History of Rock (2000)
Cocky (2001)
Kid Rock (2003)
Live Trucker (2006)
Rock n Roll Jesus (2007)
Born Free (2010)
Rebel Soul (2012)
First Kiss (2015)
Diskografia > EP:t

Fire It Up! (1. tammikuuta 1994)
Aiheesta muualla

Wikimedia Commonsissa on kuvia tai muita tiedostoja aiheesta .
Kid Rockin kotisivu
Kid Rock Internet Movie Databasessa. (englanniksi)
Kid Rock konsertoimassa Denverissä, 16. syyskuuta 2006.
Kiilupistiäismäiset

| Kiilupistiäismäiset |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Kiilupistiäismäiset Chalcidoidea  Latreille, 1817
Katso myös
   Kiilupistiäismäiset Wikispeciesissä   Kiilupistiäismäiset Commonsissa 
Infobox OKVirheellinen NIMI-arvo: 
Kiilupistiäismäiset (Chalcidoidea) on pistiäisten lahkoon kuuluva hyönteisten yläheimo. Siihen kuuluu 19 heimoa.
Heimot

Eriaporidae - Kärpäskiilupistiäiset
Azotidae - Kilpikkäkiilupistiäiset
Signiphoridae - Nuijakiilupistiäiset
Megastigmidae - Täpläkiilupistiäiset
Rotoitidae
Pteromalidae - Hohtokiilupistiäiset
Perilampidae - Välkekiilupistiäiset
Ormyridae - Äkämäkiilupistiäiset
Mymaridae - Hiukekiilupistiäiset
Leucospidae
Eurytomidae - Himmikiilupistiäiset
Eupelmidae - Loikkakiilupistiäiset
Eulophidae - Hentokiilupistiäiset
Eucharitidae
Encyrtidae - Hyppykiilupistiäiset
Chalcididae - Jalokiilupistiäiset
Agaonidae
Aphelinidae - Epelikiilupistiäiset
Tanaostigmatidae
Tetracampidae - Kauluskiilupistiäiset
Torymidae - Loistokiilupistiäiset
Trichogrammatidae - Munakiilupistiäiset
Aiheesta muualla

Laji.fi: Kiilupistiäismäiset (Chalcidoidea)
Tokkokalat

| Tokkokalat |
| --- | --- |
 Mustatokko (Gobius niger)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Tokkokalat Gobiiformes  Günther, 1880
Katso myös
   Tokkokalat Wikispeciesissä   Tokkokalat Commonsissa 
Infobox OKNimi-testi OK: 
Tokkokalat (Gobiiformes) on viuhkaeväisten (Actinopterygii) kalojen lahko.
Aiemmin tokkokalat luettiin osaksi laajempaa ahvenkalojen lahkoa (Perciformes) sen alalahkona Gobioidei. Tokkokalojen sisäinen heimojako on ollut vakiintumaton ja vaihtelee lähteen mukaan. Eschmeyer's Catalog of Fishes (2023) luettelee seuraavat yhdeksän heimoa:
Gobiidae – tokot
Eleotridae – torkkujat
Kraemeriidae – hiekkatokot
Microdesmidae – matotokot
Odontobutidae – rohmutokot
Rhyacichthyidae – nuoliaistokot
Schindleriidae – toukkatokot
Thalasseleotrididae – meritorkkujat
Xenisthmidae – huulitokot
Molekyylifylogeniaan perustuvassa yhteenvedossa puolestaan erotettiin kahdeksan heimoa, jolloin edellisen Kraemeridae, Microdesmidae, Schindleriidae ja Xenisthmidae sisältyisivät tokkojen tai torkkujen heimoihin (Gobiidae, Eleoitridae), mutta omiksi heimoikseen luettaisiin aiemmin alaheimoiksi katsotut Oxudercidae (eli Gobioniellidae), Milyeringidae ja Butidae. Oxudercidae-heimoon (tai tokkojen Oxydercinae-alaheimoon) kuuluvat mm. liejuryömijät.
Toivo Harjunpää

Toivo Harjunpää kesäkuussa 1947
Kalle Toivo Immanuel Harjunpää (2. kesäkuuta 1910 Rauma – 21. syyskuuta 1995) oli amerikansuomalainen luterilainen pappi ja kirkkohistorian professori. Hänen uskonnollinen taustansa oli evankelisessa herätysliikkeessä.
Harjunpää vihittiin papiksi Turussa 1936. Hän oli jonkin aikaa pappina Vehmaalla ja oli sitten Suomen Merimieskirkon pastorina Lontoossa 1938–1945 ja arkkipiispa Aleksi Lehtosen sihteerinä 1945–1948. Hän oli perustamassa vuonna 1946 liturgiseen liikkeeseen kuulunutta Liturgiset veljet-piiriä Turkuun ja toimi piirin johtajana.
Harjunpää muutti toukokuussa 1948 Yhdysvaltoihin. Hän oli vuodesta 1953 opettajana Berkeleyssä Kaliforniassa sijaitsevassa Pacific Lutheran Theological Seminaryssa ja hän toimi Berkeleyn Graduate Theological Unionin kirkkohistorian professorina 1963–1977 aina eläkkeelle jäämiseensä saakka. Harjunpää oli myös korkeakirkollisen Societas Sanctae Birgittae veljistön jäsenenä.
Teoksia

Preaching in England during the later Middle Ages. Acta Academiae Aboensis. Series A, Humaniora 29, 4. Åbo akademi, Åbo 1965
Siirtolaishistoriaa. 3 ; kirj. Aarne A. Koskinen, Toivo Harjunpää, Reino Kero. Turku 1969
Käännös suomeksi
Toivo Hagman

Toivo Mikael Hagman  (sukunimi aik. Annala: 27. tammikuuta 1904 Lapua – 6. heinäkuuta 1965 ) oli suomalainen ruotsin kielellä kirjoittanut kirjailija.
Hagman toimi elämänsä aikana muun muassa erään pohjalaisen tanssiyhtyeen laulusolistina, Arbetarbladet-lehden toimittajana Pietarsaaressa, alkoholitarkastajana Vaasassa sekä Kansan kirjakerhon toiminnanjohtajana Helsingissä.
Hagman kirjoitti seitsemän romaania. Esikoisteos Ett österbottniskt kvinnoöde kuvasi Hagmanin isoäidin elämää Vöyrissä ja romaanissa De knotiga tallarnas sång oli aiheena Hagmanin äiti joka oli työskennellyt tehtaassa Vaasassa. Romaani Lyckosmeden perustui taas Hagmanin omiin elämänvaiheisiin.
Teoksia

Ett österbottniskt kvinnoöde : romaani. Söderström, Helsingfors 1942
Rädda våra själar : romaani. Söderström, Helsingfors 1945
De knotiga tallarnas sång : romaani. Söderström, Helsingfors 1946
Lyckosmeden : romaani. Söderström, Helsingfors 1950
Lika inför lagen : romaani. FSAs bildningsutskott, Helsingfors 1953
Gyllene skördar : romaani. Författare, Helsingfors 1956
Andkil by i helg och söcken : paikallishistoriaa. Svenska österbottningar, Helsingfors 1959
Gör vägen fri : romaani. Författare, Helsingfors 1962
Todd Bertuzzi

| Todd Bertuzzi |
| --- | --- |

Henkilötiedot
Syntynyt: 2. helmikuuta 1975 (ikä 49) Sudbury, Ontario, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  193 cm
Paino:  105 kg
Pelinumero:  44
Pelaajaura
Pääsarjaura:  1995–2014
Aik. seurat:  New York Islanders (NHL)   Vancouver Canucks (NHL)   Florida Panthers (NHL)   Anaheim Ducks (NHL)   Calgary Flames (NHL)   Detroit Red Wings (NHL)
NHL-varaus:  23. varaus, 1993 New York Islanders
Todd Bertuzzi (s. 2. helmikuuta 1975 Sudbury, Ontario) on kanadalainen ammattilaisuransa päättänyt jääkiekkoilija. Hän pelasi NHL-liigassa 18 kauden aikana 1 159 ottelua, joissa hän saavutti yhteensä 1 478 jäähyminuuttia.
Muuta

Nykyinen NHL hyökkääjä Tyler Bertuzzi on Todin veljenpoika.
Heillä on italialaisia sukujuuria.
Pelaajaura

Bertuzzi pelasi junioriuransa OHL-liigan Guelph Stormissa ja oli New York Islandersin ensimmäisen kierroksen varaus vuonna 1993. Vuonna 1998 Bertuzzi siirtyi pelaajakaupassa Bryan McCaben kanssa Islandersista Vancouver Canucksiin vaihdossa Trevor Lindeniin. Vancouverissa Bertuzzi muodosti Markus Näslundin ja Brendan Morrisonin kanssa tehokkaan hyökkäysketjun ja kausi 2002–2003 olikin Bertuzzin uran tähänastisesti tehokkain, kun hän teki 82 ottelussa 46 maalia ja 97 pistettä.
8. maaliskuuta 2004 ottelussa Colorado Avalanchea vastaan Bertuzzi yritti haastaa Avalanchen hyökkääjä Steve Moorea tappeluun tämän kuitenkaan siihen suostumatta. Tällöin Bertuzzi löi Moorea nyrkillä takaapäin ohimoon ja kaatoi tämän kasvot edellä jäähän. Moore oli kuukautta aiemmin taklannut kyynärpäällä Bertuzzin joukkuetoveri Markus Näslundia. Näslund oli saanut tilanteesta lievän aivotärähdyksen eikä tilanteesta ollut tuolloin tuomittu rangaistusta. Moore sai useita vammoja pään ja kaulan alueelle, muun muassa aivotärähdyksen. Liiga asetti Bertuzzin pelikieltoon määräämättömäksi ajaksi ja hän sai tapauksesta useita oikeussyytteitä. Moore ei enää jatkanut jääkiekkouraansa tapauksen jälkeen. Bertuzzin pelikielto määrättiin päättyneeksi 8. elokuuta 2005.
Tämän jälkeen Bertuzzi pelasi myös Kanadan joukkueessa talviolympialaisissa Torinossa 2006. 23. kesäkuuta 2006 hänet kaupattiin puolustaja Bryan Allenin ja maalivahti Alex Auldin kanssa Florida Panthersiin vaihdossa maalivahti Roberto Luongoon, puolustaja Lukas Krajicekiin ja kuudennen kierroksen varausvuoroon. Floridassa Bertuzzi ei ehtinyt pelata kuin seitsemän peliä, sillä hän joutui lokakuussa 2006 välilevyvamman takia leikkaukseen, ja ennen kuin ehti tehdä paluuta kaukaloon, hänet kaupattiin helmikuussa 2007 Detroit Red Wingsiin vaihdossa kahteen varausoikeuteen . Kauan hän ei Detroitissa ollut, vaan hän siirtyi pari viikkoa kauden päättymisen jälkeen Anaheim Ducksiin.
Kesällä 2008 Ducks osti Bertuzzin sopimuksen ulos ja hänestä tuli rajoittamaton vapaa pelaaja. 7. heinäkuuta 2008 Bertuzzi solmi sopimuksen Calgary Flamesin kanssa. Sopimus oli yksivuotinen. Elokuussa 2009 hän teki yksivuotisen sopimuksen Detroit Red Wingsin kanssa. Kesällä 2010 hän jatkoi sopimusta Detroitin kanssa. Bertuzzi pelasi Detroitissa vuoteen 2014 asti. Kaudella 2013–2014 hänelle tehtiin kaksi polvileikkausta, ja seuraavalla kaudella hän vielä kokeili polvensa kuntoa ja pelasi kaksi ottelua AHL-liigassa, mutta päätti lopettaa aktiiviuransa.
Aiheesta muualla

Kuvia tai muita tiedostoja aiheesta Todd Bertuzzi Wikimedia Commonsissa
Todd Bertuzzi The Internet Hockey Databasessa (englanniksi)
Todd Bertuzzi Jatkoaika.com:issa
Kesäpilkin maailmanmestaruuskilpailut

Kesäpilkin kutsuvieraskisoista 2005
Kesäpilkin maailmanmestaruuskilpailut on Pudasjärven kaupungissa järjestettävä tapahtuma. Se on järjestetty vuosittain vuodesta 2004 lähtien Pudasjärvi-nimisen järven Havulan rannassa. Kisapaikka sijaitsee Pudasjärven kirkon läheisyydessä noin kahdeksan kilometriä kaupungin keskustaajamasta Kurenalta.
Järjestävänä tahona on Pudasjärven Urheilijat, joka tunnetaan muun muassa Umpihankihiihdon MM-kisojen, PohjanTähti Games:ien ja Koillismaan Kierroksen isännöinnistä.
Keskellä kesää pidettävien pilkkikisojen pituus on kokonainen viikko. Alkukilpailujen, välierien ja pikkufinaalin jälkeen 25 parasta pilkkijää kisaa maailmanmestaruudesta.
Pilkkiminen tapahtuu järven selälle asetettujen styroxista ja puusta valmistettujen, paikoilleen ankkuroitujen lauttojen päältä. Keskellä lauttaa on reikä, josta pilkkiminen tapahtuu kuin avannosta ikään. Muutoinkin kisan säännöt vastaavat pääosin normaaleja pilkkikisojen sääntöjä.
Aiheesta muualla

Kesäpilkin MM-kisojen sivut
Pudasjärvi
| --- | --- |
Kylät ja alueet:  Aittojärvi: Aittojärvi  Hetekylä: Hetekylä – Keinäsperä  Hirvaskoski: Ervasti – Hirvaskoski – Kurki – Poijula  Iinattijärvi: Iinattijärvi  Jaurakkajärvi: Jaurakkajärvi   Kipinä: Kipinä – Kollaja –  Panuma – Taipaleenharju  Kurenala: Kurenalus (keskustaajama)  Pintamo: Pintamo  Pudasjärvi: Jaalanka – Jonku – Pudasjärven kirkonkylä – Ruottisenharju – Siivikko  Puhos: Puhos   Pärjänsuo: Livo – Pärjänsuo – Rytinki – Yli-Livo  Sarakylä: Kipinäsuo – Ruuhensuo – Sarajärvi  Siurua: Ala-Siurua – Siurua  Syötekylä: Syötekylä
Järviä, jokia ja muita vesistöjä:  Aittojärvi – Iijoki – Jaaskamonkoski – Jaurakaisjärvi – Jaurakkajärvi– Jongunjärvi – Mikanlampi – Ontamojärvi – Pudasjärvi – Sorvarinjärvi – Sotkajärvi
Nähtävyyksiä:  Pudasjärven kirkko – Sarakylän kappeli – Syötteen kansallispuisto
Muuta Pudasjärveen liittyvää:  Hirsikampus – Hirvisuo – Iijokiseutu – Iso-Syöte – Jyrkkäkoski – Kesäpilkin MM-kisat – Niemitalon Juustola – Pudasjärven lentokenttä – Litokaira – Olvassuo – Virkistysuimala Puikkari – Pudasjärven ufot – Syöte – Umpihankihiihdon MM-kisat
Kimmo Leppälä

Kimmo Aarne Eerik Leppälä (s. 1963) on suomalainen klarinetisti ja säveltäjä. Leppälä toimii Lohjan kaupunginorkesterin klarinetin äänenjohtajana. Hän suoritti diplominsa Sibelius-Akatemiassa vuonna 1991. Leppälä on esiintynyt lukuisien suomalaisorkestereiden kanssa (mm. Avanti), minkä lisäksi hän johtaa Mill Hill Big Bandiä. 2000-luvulla hän on toiminut aktiivisesti mm. Uusinta-kamariyhtyeessä. Leppälän mielenkiinto on ulottunut taidemusiikin ohella jazziin, ja hän on levyttänyt molempia musiikinlajeja. Hän on kantaesittänyt lukuisien suomalaissäveltäjien teoksia ja tuonut ajoittain esille myös omaa kamarimusiikkituotantoaan.
Leppälä kuuluu Opera Big Bandin ja Martin Brushane Big Bandin saksofonisektioon. Hänen sävellyksiään ovat soittaneet mm. Lohjan kaupunginorkesteri, Kotkan kaupunginorkesteri, Avanti, Suomalainen saksofonikvartetti ja Uusinta. Vuonna 1985 Kimmo Leppälä palkittiin kunniamaininnalla sooloklarinettiteoksestaan Hirtengedichte Premio Valentino Bucchi -sävellyskilpailussa Italiassa. Leppälän ensimmäinen levytetty sävellys Oboekvartetto 1 on julkaistu 2003 Uusinta-yhtyeen levyllä At the edge of time. Uusinta kustannusosakeyhtiö on myös kustantanut osan hänen sävellyksistään.
Koilliskeskuksen kirjasto

| Koilliskeskuksen kirjasto |
| --- | --- |
Sijainti:  Liikekatu 3, 33580 Tampere
Perustettu:  2016
Johtaja:  Anu Hakari
Kotisivut
Koilliskeskuksen kirjasto on Tampereen Linnainmaalla sijaitsevan hyvinvointikeskuksen yhteydessä toimiva kirjasto.
Kirjasto avattiin 12. syyskuuta 2016. Samoissa tiloissa kirjaston kanssa toimivat äitiys- ja lastenneuvola ja nuorisokeskus Muru. Hyvinvointikeskukseen kuuluu lisäksi samalla piha-alueella sijaitseva Linnainmaan terveysasema.
Toliinit

Toliinien muodostumista Titanin kaasukehässä.
Toliinit (sanasta m.kreik. θολός, tholós ’mutainen’) ovat heteropolymeerejä, jotka muodostuvat auringon ultraviolettisäteilyn vaikutuksesta yksinkertaisista orgaanisista yhdisteistä kuten metaanista tai etaanista.
Maapallolla ei nykyään muodostu toliineita, koska ilmakehän hapettava vaikutus estää niiden syntymisen, mutta niitä esiintyy runsaasti aurinkokunnan ulompien kiertolaisten jäisellä pinnalla. Toliinit ovat tavallisesti väriltään punertavanruskeita. Niiden esiintyminen saattaa selittää Titanin kaasukehän tiilenruskean sävyn.
Kromatografisten ja spektrografisten analyysien perusteella on päätelty, että Titanin ja Tritonin kaasukehän toliinit ovat keskenään erilaisia.
Kesäpiennarsieni

| Kesäpiennarsieni |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Helttasienet Agaricales
Heimo::  Strophariaceae
Suku::  Piennarsienet Agrocybe
Laji::  praecox
Kaksiosainen nimi
 Agrocybe praecox  (Pers.) Fayod 
Katso myös
   Kesäpiennarsieni Commonsissa 
Infobox OKNimi-testi OK: 
Kesäpiennarsieni (Agrocybe praecox, aikaisemmin "valkoinen piennarsieni") on tienvarsilla ja pensaikoissa loppukeväisin ja kesäisin kasvava piennarsieniin kuuluva keltainen tai vaalea sienilaji. Sen lakki on 3–7 senttimetriä leveä. Jalka on kermanvalkoinen, ja siinä on rengas. Pituudeltaan jalka on 4–8 senttimetriä. Heltat ovat vaaleat ja sienen vanhetessa ruskettuvat. Itiöpöly on ruskeaa. Sieni on miedon makuinen ja jauhontuoksuinen. Sieni on syötävä, mutta sitä ei suositella ruokasieneksi. Laji on yleinen koko Suomessa, ja sen on luokiteltu elinvoimaiseksi. Kesäpiennarsientä tavataan tienvarsien ja pensaikoiden lisäksi komposteissa, risukasoissa, pihoilla ja puutarhoissa.
Aiheesta muualla

Laji.fi: Kesäpiennarsieni (Agrocybe praecox)
Sepon sieniopas: Kesäpiennarsieni
Suomen Luonto: Kesän kynnyksellä – kesäpiennarsieni
Tahko (geometria)

Kuutio on monitahokas, jonka kaikki tahkot ovat samanlaisia neliöitä. Kärjet ABFE määrittää etutahkon.
Kuution keltaiset pallukat ovat kärkiä, hopeiset janat särmiä ja punaiset levyt tahkoja.
Pyramidin pohja on viisikulmainen tahko, josta nousevat kolmion muotoiset tahkot. Ne yhtyvät pyramidin huipulla samaan kärkeen.
Tällä 24-tahokkaalla kaikki tahkot ovat samanlaisia viisikulmioita (en:Pentagonal icositetrahedron).
Tahko on geometriassa ja avaruusgeometriassa monitahokkaassa olevan pinnan monikulmion muotoinen osa. Kuutio on monitahokas, jossa on kuusi identtistä neliön muotoista tahkoa. Kheopsin pyramidi on monitahokas, jossa on kahdenlaisia tahkoja. Pyramidin kyljet ovat tasakylkisiä kolmioita ja pohja on neliö. Säännöllisen monitahokkaan kaikki tahkot ovat samanlaisia. Säännöllisiä monitahokkaita on yhdeksän erilaista.
Joskus tahkoja kutsutaan myös kappaleen sivuiksi.
Eri ulottuvuudet

Tahko mielletään vain avaruusgeometrian käsitteeksi. Sille on kuitenkin vastineita muissa ulottuvuuksissa. Toisessa ulottuvuudessa tahkoa vastaa monikulmion sivu. Yksiulotteisessa ulottuvuudessa sitä vastaa pisteiden välinen jana.
Aiheesta muualla

Kivelä, Simo K.: M niinkuin matematiikka. Monitahokkaat
Internetix: Kappaleet